ସାମନାକୁ ଆସିଲା କଟକ ନାବାଳିକା ଗଣଦୁଷ୍କର୍ମର କଳା କାହାଣୀ । ୨୨ ଦିନ ଧରି ଗୋଟିଏ ଘରେ ବନ୍ଦ କରି ଦୁଷ୍କର୍ମ କରୁଥିଲେ ୨ ଯୁବକ । ପୀଡିତାଙ୍କ ବୟାନ ରେକର୍ଡ, ଜଣେ ଗିରଫ, ଅନ୍ୟ ଜଣଙ୍କୁ ଖୋଜୁଛି ପୁଲିସ । ସେପଟେ ଘଟଣାକୁ ନେଇ ତେଜିଲା ରାଜନୀତି ।
କନକ ବ୍ୟୁରୋ : କଟକରେ ଏଭଳି ଏକ ଘଟଣା ଘଟିଛି ଯାହା ସମସ୍ତଙ୍କ ମୁଣ୍ଡ ତଳକୁ କରିଦେବ । ୨୨ ଦିନ ଧରି ଜଣେ ନାବାଳିକାକୁ ଗୋଟିଏ ଘରେ ବନ୍ଦୀ କରି ରଖି ଦୁଷ୍କର୍ମ କରିଛନ୍ତି ଦୁଇ ଜଣ ଦୁବୃର୍ତ । ଏଭଳି ଲଜ୍ଜାଜନକ ଘଟଣା ଘଟିଛି ଖୋଦ୍ ସହରର ଗତିରାଉତ ପାଟଣାରେ । ଏନେଇ ପୁଲିସ ଜଣକୁ ଗିରଫ କରିଥିବା ବେଳେ ଅନ୍ୟ ଜଣେ ଫେରାର ହୋଇଯାଇଛି ।
ନାବାଳିକା ଜଣଙ୍କ ରାସ୍ତାକଡରେ ଠିଆ ହୋଇ ବସ୍କୁ ଅପେକ୍ଷା କରୁଥିବାବେଳେ ତାଙ୍କୁ ମିଛ ପ୍ରଲୋଭନ ଦେଖାଇ ନେଇ ଯାଇଥିଲେ ଏହି ଦୁଇ ଜଣ ଯୁବକ । ତାପରେ ଯାହା ଘଟିଲା ତାହା ସାରା ରାଜ୍ୟ ପାଇଁ ଲଜ୍ଜା ପାଲଟି ଯାଇଛି ।
ଦୁଷ୍କର୍ମ ଘଟଣାରେ ତଦନ୍ତକୁ ତ୍ୱରାନ୍ୱିତ କରିଛି କମିଶନରେଟ୍ ପୁଲିସ । ଆଜି ପୀଡିତାଙ୍କ ବୟାନ ରେକର୍ଡ କରିବା ସହ ତଦନ୍ତ ପାଇଁ ଏକ ସ୍ୱତନ୍ତ୍ର ଟିମ୍ ଗଠନ କରାଯାଇଛି ।
ବାଲେଶ୍ୱରରେ ବିଜେପି ପ୍ରାର୍ଥୀଙ୍କ ନାମାଙ୍କନ ପତ୍ର ଦାଖଲ । ଭାବବିହ୍ୱଳ ହୋଇଉଠିଲେ ମାନସ ଦତ୍ତ । କଂଗ୍ରେସରେ ବିଧିବଦ୍ଧ ଭାବେ ଯୋଗ ଦେଲେ ମମତା କୁଣ୍ଡୁ, ଆରମ୍ଭ କଲେ ପ୍ରଚାର । ସେପଟେ ତିର୍ତୋଲରେ ରଣନୀତି ପ୍ରସ୍ତୁତ କରୁଛନ୍ତି ବିଜେଡିର ବରିଷ୍ଠ ନେତା ।
ମୁଖ୍ୟମନ୍ତ୍ରୀଙ୍କ କୋଭିଡ ମୁକାବିଲା ସମୀକ୍ଷା । କହିଲେ, କୋଭିଡ ପରିଚାଳନାରେ ଭଲ ପ୍ରଦର୍ଶନ କରୁଛି ଓଡ଼ିଶା, ଅଧିକ ସତର୍କ ରହିବାକୁ ଦେଲେ ପରାମର୍ଶ ।
